آک پارتی مرکز قرار و ایداره هیاتی کونفرانسی سونا چاتدی.
آک پارتی سؤزچوسو عمر چلیک، پارتی‌نین یئنی عمومی باشقانی نامیزدی‌نین، ایزمیر میللت وکیلی، نقلیات، دنیزچی‌لیک و کیم‌لیک ناظیری بینا‌لی ییل‌دیریم اولدوغونو آچیقلادی.
پارتی عمومی مرکزینده مطبوعاتا باغلی حیاتا کئچیریلن و 22 می بازار گونو ائدیله‌جک، آک پارتی 2. فوق ‌العاده بؤیوک کونگره‌سینده باشقان نامیزدی گؤستریله‌جک آدین بللی اولوندوغو توپلانتی، تخمینن 50 دقیقه داوام ائتدی.
توپلانتی‌نین آردین‌دان، باشقانی کؤمکچی‌سی و پارتی سؤزچوسو عمر چلیک، بیر مطبوعات کونفرانسی تشکیل ائده‌رک،
"چوخ قیمت‌لی بیر یولداشیمیز، بؤیوک بیر مطابقت ایله ایزمیر میللتوکیلیمیز، نقلیات، دنیزچی‌لیک و خبرلشمه ناظیریمیز حؤرمت‌لی بینا‌لی ییل‌دیریم گنل باشقانی نامیزدی اولا‌راق سئچیلمیش‌دیر." دئدی
آک پارتی گنل باشقانی نامیزدی بینا‌لی ییل‌دیریم دا، تشککور چیخیشیندا،
"قوروجولاریندان‌ بیری اولماق‌دان هر زامان بؤیوک بیر غورور دویدوغوم آک پارتی‌نین گنل باشقانی نامیزدلیگینه لاییق گؤرولمک منیم اوچون غورورلارین ان اوجاسیدیر، عینی زاماندا دا چوخ بؤیوک بیر مسئولیت‌دیر." ایفاده‌لرینی ایستیفاده ائتدی.
ییل‌دیریم، یئنی دؤور اوچون اویغونلاشما وورغوسو ائده‌رک ترور پروبلمینه ده توخوندو.
بینا‌لی ییل‌دیریم، "میللتیم راحت اولسون، بو ترور بلاسینی تورکیه‌نین گوندمین‌دن چیخاراجاغیق." شکلینده دانیشدی.
